ec64fa83198a448e3abcd1fda429a281
nikon: oι slr, d850 και d7500 κερδίζουν το βραβείο "red dot award"
techpress.gr
2020.10

> 
> **Η nikon είναι στην ευχάριστη θέση να ανακοινώσει ότι δύο από τις ψηφιακές της φωτογραφικές μηχανές slr, οι d850 και d7500, κέρδισαν το βραβείο “red dot award: product design 2018”.**
> 
> 
> 


[![](https://www.techpress.gr/wp-content/uploads/2018/04/nikon_d850-300x148.jpg)](https://www.techpress.gr/wp-content/uploads/2018/04/nikon_d850.jpg)Μια επιτροπή από ειδικούς στο σχεδιασμό προϊόντων εξέτασε τις 6300 συμμετοχές της κατηγορίας σε θέματα όπως η καινοτομία, η λειτουργικότητα και η ανθεκτικότητα και ανέδειξε τα προϊόντα που βραβεύτηκαν. 


Επισκόπηση των προϊόντων που βραβεύτηκαν:


**Ψηφιακή φωτογραφική μηχανή slr – [nikon d850](https://www.nikon.gr/el_gr/product/digital-cameras/slr/professional/d850/camera-overview)**
Η d850 είναι αναγνωρισμένη για την εκπληκτική ποιότητα εικόνας και την εξαιρετική απόδοση υψηλής ταχύτητας. Ο εργονομικός και προηγμένος σχεδιασμός της για εξοικονόμηση ενέργειας καθώς και η αντοχή στη σκόνη και στα σταγονίδια σε συνδυασμό με εξελιγμένα χαρακτηριστικά, την έχουν καταστήσει ιδανική επιλογή φωτογραφικής μηχανής για επαγγελματίες φωτογράφους.


**Ψηφιακή φωτογραφική μηχανή slr – [nikon d7500](https://www.nikon.gr/el_gr/product/digital-cameras/slr/consumer/d7500)**
Η d7500 διαθέτει την ίδια εντυπωσιακή ποιότητα εικόνας με τη φημισμένη d500 σε ένα compact, ελαφρύ σώμα. Ο αισθητήρας εικόνας 20,9 εκατομμυρίων pixel, ο μηχανισμός επεξεργασίας εικόνας expeed 5 και το εύρος iso παρέχουν καθαρές εικόνες υψηλής ευκρίνειας, ενώ το υψηλής ποιότητας βίντεο 4k/uhd εξασφαλίζει ότι ανταποκρίνεται στις ανάγκες πολλών χρηστών.


Το red dot design award είναι ένας διεθνής διαγωνισμός σχεδίασης με κύρος που υποστηρίζεται από το design zentrum nordrhein westfalen της Γερμανίας. Περισσότερες από 6300 συμμετοχές από 59 χώρες υποβλήθηκαν για την κατηγορία "red dot award: product design 2018", η οποία κρίθηκε από ειδικούς από όλο τον κόσμο. Τα προϊόντα που βραβεύτηκαν θα παρουσιαστούν σε ειδική έκθεση από τις 10 Ιουλίου έως τις 5 Αυγούστου 2018, στο red dot design museum στο Έσσεν της Γερμανίας.

